LUCIUS JUNIUS MODERATUS COLUMELLA 



IX. Febricitanti bovi convenit abstineri cibo uno 

 die, postero deinde exiguum sanguinem ieiuno sub 

 Cauda emitti, atque interposita hora modicae magni- 

 tudinis coctos brassicae coliculos triginta ex oleo et 

 garo ^ salivati more demitti, eamque escam per 

 quinque dies ieiuno dari. Praeterea cacumina lentisci 

 aut oleae, vel tenerrimam quamque frondem, ac 

 pampinos vitis obici ; turn etiam spongia labra deter- 

 geri, et aquam frigidam ter die praeberi potandam. 

 Quae medicina sub tecto fieri debet, nee ante sani- 

 tatem bos emitti. Signa febricitantis manantes 

 lacrimae, gravatum caput, oculi compressi, fluidum 

 salivis OS, longior et cum quodam impedimento 

 tractus spiritus, interdum et cum gemitu. 



X. Recens tussis optime salivato farinae hordeaceae 

 discutitur. Interdum magis prosunt gramina con- 

 cisa, et his admixta fresa faba. Lentis quoque 

 valvulis exemptae et minute molitae miscentur aquae 

 calidae sextarii duo, factaque sorbitio per cornu 

 infunditur. Veterem tussim sanant duae librae 

 hyssopi macerati sextariis aquae tribus. Nam id 

 medicamentum teritur, et cum lentis minute, ut 

 dixi, molitae sextariis quattuor more salivati datur, ac 

 postea aqua hyssopi per cornu infunditur. Porri 



^ garo ed. pr. : caro SAR. 



